Tips Menghilangkan Ngantuk Saat Nggak Ada Kerjaan | Page 2 of 2 | Dedy Dahlan
By Dedy Dahlan / Tips / Leave a Comment Oud-ambassadeur van SA vas oor MTN-ooreenkoms - Maroela Media
Suid-Afrika se voormalige ambassadeur in Iran is in hegtenis geneem op aanklag van korrupsie.
Yusuf Saloojee (75) is Donderdag in hegtenis geneem en het dieselfde dag in die gespesialiseerde handelsmisdaadhof in Johannesburg verskyn op aanklagte van korrupsie.
Saloojee is deur die Valke ondersoek in verband met bewerings dat hy by korrupte aktiwiteite met Iranse amptenare betrokke was nadat die Turkse telekommunikasiemaatskappy Turkcell ŉ GSM-netwerk gekry het om vir 15 jaar in Iran sake te doen. MTN was tweede in die ry vir die selfoonlisensie ter waarde van meer as $31 miljard.
Brig. Hangwani Mulaudzi, woordvoerder van die Valke, het gesê Saloojee was glo betrokke by die fasilitering vir die kansellering van die selfoonlisensie aan Turkcell. Die lisensie is hierna aan MTN Suid-Afrika gegee.
Turkcell eis egter nou skadevergoeding van MTN en beweer MTN het Suid-Afrikaanse en Iranse amptenare omgekoop om die lisensie te kry.
Saloojee het na bewering R1,4 miljoen vir sy rol gekry en die geld is glo in ŉ prokureursfirma se rekening inbetaal. Die geld is glo gebruik om ŉ huis in Pretoria te koop.
Saloojee is intussen op borgtog van R4 000 vrygelaat en die saak tot 17 April uitgestel vir nadere ondersoek.
Volgens Mulaudzi is die ondersoek na die MTN-konsortium steeds aan die gang.
Is ek verbaas ….NEE
LIEWE GENADE TOG…sal die ou mensdom,dan nou NOOOOOÍT léér, dat skelmstreke en korrupsie UITKOM een of ander tyd nie…??? ?
Hóé gierig en ONverstandig,kán mens, wees…
MY GEBED IS,DAT MY HEMELSE VADER MY,MY KINDERS EN MY NAASTE SAL BESKERM LEWENSLANK,OM NIÉ ÓÓK IN DIÉ VALSTRIK TE TRAP
Nou ewe skielik word mense gearresteer.
Charl, ja die skielike arrestasies nou, blyk gemik te wees rasgedrewe. ANC wil vir sy kiesers toon dat hy die skuldiges sal vásvat. So ” stem vir ons”.
Hulle arresteer nou net al die klein vissies om ons aandag af te trek van die groot visse wat die staatskoffers aan die anderkant leegdra…..net laat ons dink hulle doen darm iets om optetree teen korrupsie…..
Stem saam met Charmaine. Was vanoggend my kommentaar rakende die Landbank 3 se diefstal. Dis verkiesingsfoefies – volg eerder op wie gaan die meeste baat met Eskom/Esgaan se ontbondeling in 3 dele. Die families met inligting gaan skep soos vroeer vandag op Whats Up gedeel is. Soos iemand altyd opmerk: The Plot Thickens/Die Plasie word al Dikker!!!
Normale prosedure vir afrika . . .
Dan is die prokureur ook betrokke want die geld is met n omweg gekanaliseer om die huis te koop…??
75 jaar oud……. op daai rype ouderdom, kan maar gaan krap…… hys n ou skelm!!!!!!!